1. ปัจจัยความเสี่ยง

บริษัทฯ
มีนโยบายชัดเจนที่จะดำเนินการกับปัจจัยความเสี่ยงและมีมาตรการเพื่อลดผลกระทบจากความเสียหายที่อาจเกิดขึ้นโดยให้เป็นที่ยอมรับในการดำเนินธุรกิจ
ปัจจัยความเสี่ยงที่บริษัทฯ ไม่อาจหลีกเลี่ยงได้ในการดำเนินธุรกิจ มีดังนี้

ความเสี่ยงในการเปลี่ยนแปลงของราคาโลหะสังกะสีโลก (LME) และอัตราแลกเปลี่ยนเงินตรา

การเปลี่ยนแปลงของราคาโลหะสังกะสีโลกและอัตราแลกเปลี่ยนเงินตราส่งผลกระทบต่อรายได้ของบริษัทฯ
เนื่องจากราคาโลหะสังกะสี (LME)
เป็นปัจจัยกำหนดราคาซื้อแร่สังกะสีและราคาขายโลหะสังกะสีซึ่งจะอิงกับสกุลเงินดอลลาร์สหรัฐ
ดังนั้นเมื่อราคาโลหะสังกะสีและค่าเงินบาทเปลี่ยนแปลง
จึงเป็นปัจจัยความเสี่ยงของโครงสร้างธุรกิจของบริษัทฯ

บริษัทฯ ได้จัดการบริหารความเสี่ยงเพื่อลดผลกระทบของอัตราแลกเปลี่ยนเงินตราโดยทำ
Currency hedging ทั้งด้านซื้อและด้านขาย

ในขณะเดียวกันบริษัทฯ ได้ลดความเสี่ยงต่อการผันผวนของราคาโลหะสังกะสีโลกโดยการทำแผน
Hedging ระยะยาว ซึ่งจะทำให้บริษัทฯ
มีกระแสเงินสดเพียงพอในการดำเนินธุรกิจและไม่ได้รับผลกระทบเกินไปหากราคาโลหะสังกะสีโลกลดลง
โดยได้ทำการขายโลหะล่วงหน้าส่วนหนึ่งในตลาดสังกะสีโลก ในขณะที่บริษัทฯ
จะไม่ได้รับผลตอบแทนสูงตามความคาดหวังของตลาดเมื่อราคาโลหะสังกะสีโลกสูงขึ้นอย่างมาก
แต่ก็เป็นหลักประกันว่าบริษัทจะได้ผลตอบแทนที่เหมาะสมถ้าราคาโลหะสังกะสีโลกลดต่ำลงและ/หรือเมื่อค่าเงินบาทแข็งขึ้น
โดยได้ดำเนินการขายโลหะล่วงหน้าผ่านตลาด LME ในรูปของเงินดอลลาร์สหรัฐ พร้อมทำ
Currency hedging ทันทีเพื่อป้องกันความเสี่ยงที่อาจเกิดขึ้น

ความเสี่ยงในการขออนุมัติประทานบัตรในการทำเหมือง

บริษัทฯ อยู่ระหว่างการดำเนินการขอต่ออายุประทานบัตรหลักซึ่งจะหมดอายุในเดือนตุลาคม 2550
ปัจจุบันอยู่ระหว่างการพิจารณาของหน่วยงานภาครัฐที่เกี่ยวข้อง แม้ว่าจากข้อมูลในปัจจุบันบริษัทฯ
มีความเชื่อมั่นว่าจะสามารถต่ออายุประทานบัตรได้ตามกำหนดเวลา
แต่ขั้นตอนในการขอต่อประทานบัตรต้องใช้เวลาและต้องผ่านการพิจารณาจากหลายหน่วยงาน
ทำให้บริษัทฯ มีความเสี่ยงที่อาจจะได้รับอนุมัติประทานบัตรไม่ทันภายในเดือนตุลาคม 2550 ได้
บริษัทฯ จึงมีแผนสำรองและยืนยันว่าจะมีวัตถุดิบแร่สังกะสีนำเข้าจากต่างประเทศ
และแร่สังกะสีซิลิเกตเพียงพอสำหรับใช้ในการดำเนินงานของโรงถลุงสังกะสีหลังจากเดือนตุลาคม
2550

นอกจากนี้ บริษัทฯ
ยังได้รับการอนุมัติอาชญาบัตรหลายฉบับที่อยู่ระหว่างการพิจารณาในปีที่แล้วจากหน่วยงานภาครัฐที่เกี่ยวข้องอย่างต่อเนื่อง
ทำให้ขณะนี้บริษัทฯสามารถดำเนินการสำรวจตามแผนงานที่วางไว้

ความเสี่ยงในการสำรวจ

บริษัท ผาแดงอินดัสทรี จำกัด (มหาชน)
และบริษัทย่อยบางแห่งได้ดำเนินการสำรวจแหล่งแร่เพื่อหาวัตถุดิบต้นทุนต่ำให้แก่โรงถลุงสังกะสี
ค่าใช้จ่ายเหล่านี้จะถูกตั้งพักไว้ในบัญชีและรอตัดจำหน่าย
โดยใช้หลักผลสำเร็จในการบันทึกบัญชีเพื่อปรับค่าใช้จ่ายดังกล่าว
ฝ่ายจัดการจะทำการประเมินอย่างสม่ำเสมอเมื่อมีข้อมูลเพียงพอและน่าเชื่อถือ
ซึ่งจะช่วยลดความไม่แน่นอนและความเสี่ยงที่อาจเกิดขึ้น

ความเสี่ยงนี้รวมถึงการลงทุนในบริษัทในเครือ ซึ่งในปัจจุบันบริษัทฯ
มีการลงทุนในบริษัทในเครือแห่งหนึ่งซึ่งดำเนินการภายใต้ข้อตกลงร่วมกันกับบริษัทจากประเทศออสเตรเลียเพื่อดำเนินธุรกิจสำรวจแร่ทองแดง
เช่นเดียวกับปี 2548
ในระหว่างปีโครงการยังอยู่ระหว่างการรออนุมัติเพื่อเข้าไปสำรวจพื้นที่และทำการศึกษาโครงสร้างแร่เพิ่มเติม
และในที่สุดได้รับอนุมัติในไตรมาสที่ 4 ของปี 2549
ผลการศึกษาดังกล่าวจะนำมากำหนดแผนการลงทุนในอนาคตหากแหล่งแร่ดังกล่าวสามารถให้ผลตอบแทนในเชิงพาณิชย์ต่อไป

ความเสี่ยงในด้านสิ่งแวดล้อม

กรณีการเกิดมลพิษอุตสาหกรรม
ค่าใช้จ่ายในการฟื้นฟูและความรับผิดชอบต่อบุคคลเป็นปัจจัยเสี่ยงที่อาจเกิดขึ้นได้ บริษัทฯ
ได้ตรวจสอบและติดตามค่า Emission
ของทุกสำนักงานอย่างใกล้ชิดรวมถึงระบบจัดการน้ำจากเหมืองเพื่อให้มั่นใจได้ว่าจะไม่มีสารปนเปื้อนที่เกิดจากการทำเหมืองออกไปสู่พื้นที่ใกล้เคียง

บริษัทฯ
ได้ดำเนินการระบบจัดการสิ่งแวดล้อมของโรงถลุงสังกะสีและโรงผลิตแคลไซน์เรียบร้อยแล้วและเหมืองแม่สอดกำลังดำเนินการอยู่